Diari Oficial de la Generalitat Valenciana


Sumari del DOGV 6010, del 11-05-2009 (2009/5046)

RESOLUCIÓ de 23 de gener de 2008, de la Direcció General per al Canvi Climàtic, per la qual s'atorga a l'empresa Nanta, SA l'autorització ambiental integrada per a una indústria de fabricació de pinsos compostos al terme municipal de Meliana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6010

Data del DOGV
:   11-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5046


Data del document
:   23-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Meliana
    * aliment per al bestiar
    * empresa privada

RESOLUCIÓ de 23 de gener de 2008, de la Direcció General per al Canvi Climàtic, per la qual s'atorga a l'empresa Nanta, SA l'autorització ambiental integrada per a una indústria de fabricació de pinsos compostos al terme municipal de Meliana. [2009/5046]  
Vistos els documents que es troben en l'expedient 094/06 IPPC, instruït a instàncies de l'empresa Nanta, SA, a fi d'obtenir l'autorització ambiental integrada per a una indústria de fabricació de pinsos compostos s'emet aquesta resolució de conformitat amb els següents  
Antecedents de fet  
Primer. Amb data 12 de juliol de 2006, Antonio Serrano Defez, en representació de l'empresa Nanta, SA, amb CIF A-79279253 i domicili social a la Ronda del Poniente, 9, de Tres Cantos (Madrid), presenta en la Conselleria de Territori i Habitatge una sol·licitud d'autorització ambiental integrada per a una indústria de fabricació de pinsos compostos que es detalla en l'annex I.  
A la sol·licitud s'adjunta una còpia de la sol·licitud de l'informe de compatibilitat urbanística presentada en l'Ajuntament de Meliana amb data 1 de febrer de 2005.  
Segon. Amb dates 28 de juliol, 13 de setembre i 10 d'octubre de 2006, la Conselleria de Territori i Habitatge requereix a l'empresa la documentació necessària per a admetre a tràmit la sol·licitud d'autorització ambiental integrada, que la presenta, respectivament, amb dates 3 d'agost, 22 de setembre i 20 d'octubre de 2006.  
Tercer. Amb data 20 d'octubre de 2006, l'empresa presenta una còpia de la resolució de declaració d'interés comunitari, atorgada amb data 11 de febrer de 1999 pel conseller d'Obres Públiques, Urbanisme i Transport, per trobar-se la instal·lació ubicada en sòl classificat com a no urbanitzable.  
Quart. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Cinqué. Amb data 4 d'abril de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5484).  
Durant aquest període no es presenten al·legacions al projecte ni a aquesta Conselleria ni a l'Ajuntament de Meliana. En l'expedient consta el certificat de la informació pública.  
Sisé. Transcorregut el termini d'informació pública, amb data 31 de maig de 2007 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 13 de juliol de 2007, d'acord amb l'article 18 de la Llei 16/2002, l'Ajuntament de Meliana emet un informe favorable sobre els aspectes de la seua competència.  
Així mateix, s'han incorporat a l'expedient els informes del Servei de Residus Industrials, del Servei de Qualitat de les Aigües i del Servei de Protecció de l'Ambient Atmosfèric.  
Vuité. Amb data 16 de juliol de 2007, la Confederació Hidrogràfica del Xúquer emet un informe favorable pel qual s'autoritza l'abocament de les aigües residuals a la Séquia Reial de Montcada al terme municipal de Meliana (València), procedents d'una planta de producció de pinsos compostos per a alimentació d'animals.  
Nové. Posteriorment, amb data 25 de setembre de 2007, es requereix a l'empresa documentació complementària aclaridora, documentació que és presentada amb data 30 d'octubre de 2007.  
Deu. Amb data 17 de desembre de 2007 es realitza el tràmit d'audiència a l'interessat sense que presente observacions a la proposta de resolució.  
Onze. Amb data 18 de desembre de 2007 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 094/06 IPPC de sol·licitud d'autorització ambiental integrada, promoguda per Nanta, SA.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.1.b.2 de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer  
Concedir a Nanta, SA l'autorització ambiental integrada per a una indústria de fabricació de pinsos compostos ubicada al camí del Magistre, s/n de Meliana (València), d'acord amb el Projecte de sol·licitud d'autorització ambiental integrada, d'agost de 2006, i subscrit per Alfonso Marsal Matoses, la qual queda inscrita en el Registre General d'Instal·lacions IPPC de la Comunitat Valenciana amb el número 113-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els següents focus d'emissió:  
  
Els valors límit d'emissió de contaminants seran els següents:  
  
(1) Queden exclosos de mesurament d'emissió de partícules els focus que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
1.2. Control de les emissions  
La periodicitat mínima de control de les emissions en els focus canalitzats per una entitat col·laboradora en matèria de qualitat ambiental en cada focus serà la següent, segons el cabal emés:  
  
S'han de complir les següents condicions de presa de mostres i expressió de resultats:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa   
  
\* \* \* \* \* \*  
  
el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
S'autoritza Nanta, SA per a l'abocament de les aigües residuals generades per l'activitat que exerceix al terme municipal del Meliana (València), al ramal de la Séquia Reial de Montcada, que discorre perpendicularment a la via fèrria i enfront de la indústria, la qual recull els retorns de reg i les aigües procedents de l'eixugada del pas inferior, d'acord amb les condicions que s'indiquen més avall, la qual cosa suposarà les modificacions següents:  
a) L'empresa Nanta, SA haurà de canviar el punt d'abocament actual de les aigües residuals industrials, després de les autoritzacions prèvies que siguen necessàries, de les quals aquest informe no l'exclou, i conduir les esmentades aigües al punt d'abocament proposat en aquest informe.  
b) L'empresa Nanta, SA haurà d'instal·lar l'equip d'osmosi que es descriu en la documentació que consta en l'expedient per a eliminar els abocaments de les purgues de les calderes de vapor.  
Primer: origen de les aigües residuals  
Categoria IPPC: 9.1.b.2  
Segon: instal·lacions de depuració i evacuació  
2.1. La documentació tècnica mencionada exposa un tractament de depuració de les aigües residuals consistent en:  
a) Les aigües residuals domèstiques procedents dels lavabos i vestidors es tracten en una depuradora biològica d'oxidació total model Biocomp AC-20.  
b) L'empresa Nanta, SA haurà d'instal·lar l'equip d'osmosi que es descriu en la documentació que es troba en l'expedient per a eliminar els abocaments de les purgues de les calderes de vapor, a l'espera del pronunciament del Servei d'Abocaments de la Conselleria de Medi Ambient, Aigua, Urbanisme i Habitatge, respecte a l'obligació d'instal·lar el sistema de desnitrificació.  
2.2. El titular de l'autorització queda obligat a mantenir els col·lectors i instal·lacions de depuració en perfecte estat de funcionament i ha de designar una persona encarregada d'aquestes obligacions, a la qual subministrarà normes escrites i mitjans necessaris per a l'atenció i funcionament de les instal·lacions.  
2.3. Les modificacions de detall que es pretenguen introduir i tendisquen a millorar el projecte, tant en el tractament de l'efluent residual com en les obres i instal·lacions descrites en el projecte, hauran de ser sotmeses abans de l'execució a l'aprovació de la Confederació   
  
\* \* \* \* \* \* \* \*  
Hidrogràfica del Xúquer. Amb aquesta finalitat, hauran de remetre a l'esmentat organisme un certificat de la direcció de les obres en què es recullen les dates del seu inici i acabament, la posada en servei i les possibles modificacions efectuades en el projecte que consta en l'expedient; tot això, en el termini màxim d'un mes comptador a partir de l'endemà de l'inici i de l'acabament.  
2.4. El beneficiari d'aquesta autorització ha de disposar, preceptivament, de les llicències que per a l'execució de les obres hagen d'atorgar les autoritats locals.  
Tercer: localització del punt d'abocament  
Quart: característiques, límits qualitatius i quantitatius de l'abocament  
4.1. Les característiques quantitatives de l'abocament seran les següents:  
  
4.2. La composició de les aigües de l'efluent residual que s'autoritza abocar no haurà de superar, en cap cas, els límits que a continuació s'exposen. Es prohibeix abocar aigües residuals els paràmetres de les quals superen els valors reflectits en els paràgrafs següents:  
Ateses les circumstàncies en què es produeix l'abocament en el punt d'abocament 1 (aigües residuals industrials), segons la documentació aportada pel titular i sense perjudici del que puga informar el Servei d'Abocaments de la Conselleria de Medi Ambient, Aigua, Urbanisme i Habitatge, s'autoritza a abocar els rebutjos del sistema d'osmosi inversa amb concentracions de l'entorn del doble de les aigües de captació, la qual cosa s'haurà de demostrar presentant sempre analítiques, tant del rebuig com de les esmentades aigües de captació.  
Per al punt d'abocament 2 (aigües residuals procedents dels sanitaris):  
  
4.3. Queda terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Cinqué: establiment dels programes de reducció de la contaminació  
Analitzada la documentació aportada i tenint en compte les característiques qualitatives de l'abocament i els valors límit d'emissió establits en aquesta autorització, no es considera necessària la presentació de cap programa de reducció de la contaminació sempre que l'abocament complisca els valors límit d'emissió fixats en aquesta autorització.  
Sisé: elements de control de les instal·lacions de depuració i els sistemes de mesurament de cabal i de la presa de mostres  
6.1. Elements de control de les instal·lacions de depuració  
El punt de control haurà de disposar de fàcil accessibilitat i ha d'estar de manera que, tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular.  
6.2. Sistemes de mesurament de cabal i presa de mostres  
A fi de realitzar controls i prendre mostres, quan es considere procedent, de les aigües residuals tractades, s'haurà de disposar de mesurador de cabal continu amb funció totalitzadora de volum d'abocament anual i arqueta de presa.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar en la Confederació Hidrogràfica del Xúquer les característiques tècniques i el punt d'ubicació del mencionat mesurador de cabal.  
6.3. Periodicitat amb què és obligatori analitzar i acreditar els paràmetres i condicions de l'abocament.  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de dues (2) anàlisis anuals per a cada un dels punts d'abocament, fins i tot de les aigües de captació. Les anàlisis hauran de ser realitzades per un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006, de 23 de març de 2006. Aniran a càrrec del beneficiari d'aquesta autorització les despeses derivades de l'exercici de l'esmentat autocontrol de qualitat.  
Els resultats analítics de les mostres preses s'han de remetre semestralment al Servei d'Abocaments de la Confederació Hidrogràfica del Xúquer i al Servei de Qualitat de les Aigües de la Conselleria de Medi Ambient, Aigua, Urbanisme i Habitatge i anualment, dins del primer trimestre de cada any, es realitzarà una declaració de les incidències de l'explotació del sistema de tractament i dels resultats obtinguts per a la millora de l'abocament, del seu volum anual i del resum dels resultats analítics remesos.  
Seté: actuacions i mesures en casos d'emergència  
En els casos d'escapaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims i es preserve, en qualsevol cas, la vida i integritat de les persones com també els béns de tercers i l'entorn natural.  
En casos d'emergència, el titular de l'autorització està igualment obligat a informar a la Confederació Hidrogràfica del Xúquer, per iniciativa pròpia, de la situació creada per l'esmentada emergència com també de les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, n'haurà d'informar a Protecció Civil i als òrgans autonòmics corresponents.  
Qualsevol anomalia en les instal·lacions de depuració d'aigües residuals que origine un abocament que supere els límits autoritzats s'haurà de comunicar per escrit immediatament a l'organisme de conca i, simultàniament, s'hauran d'adoptar les mesures necessàries per a corregir-lo el més aviat possible.  
Vuité: incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna d'aquestes condicions, podrà, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en l'article 116.a del Text refós de la llei d'aigües, Reial decret legislatiu 1/2001 de 20 de juliol, i en l'article 316.a del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic, sancionable amb la multa corresponent, prevista en l'article 3 18 de l'esmentat reglament.  
Sobre això i d'acord amb l'article 326 del Reial decret 606/2003, de 23 de maig, l'òrgan sancionador realitzarà la valoració dels danys al domini públic hidràulic. A aquest efecte, si els danys s'han produït en la qualitat de l'aigua, per a la seua valoració caldrà ajustar-se al cost del tractament de l'abocament, a la seua perillositat i a la sensibilitat del medi receptor.  
Nové: termini de vigència  
El termini de vigència d'aquesta autorització és de cinc anys comptadors a partir de la data de la resolució.  
L'autorització serà renovada automàticament per terminis successius de la mateixa duració, sempre que l'abocament no siga causa d'incompliment de les normes de qualitat ambiental exigibles en cada moment. (Article 249.4 del Reial decret 606/2003, de 23 de maig, que modifica parcialment el Reial decret 849/1986).  
Deu: import del cànon de control d'abocament  
S'aplicarà el que disposa l'article 113 del Text refós de la llei d'aigües (Reial decret legislatiu 1/200 I de 20 de juliol), desplegat reglamentàriament en el Reial decret 606/2003, de 23 de maig, que modifica parcialment el Reial decret 849/1986, de 11 d'abril, pel qual s'aprova el Reglament del domini públic hidràulic.  
L'import del cànon de control d'abocaments és el producte del volum d'abocament autoritzat pel preu unitari de control d'abocament. Aquest preu unitari es calcula multiplicant el preu bàsic per metre cúbic per un coeficient d'augment o minoració segons la naturalesa, les característiques i el grau de contaminació de l'abocament com també per la major qualitat ambiental del medi físic en què s'aboca.  
Cànon = volum x preu bàsic x K2 x K3 X K4  
On, per a les aigües residuals industrials:  
K2 és un coeficient que depén de les característiques de l'abocament, sent en aquest cas 1 per ser un abocament industrial de classe l.  
K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demostren que no se superen els valors límit d'emissió continguts en aquesta autorització. Si per qualsevol circumstància se superen els esmentats valors, K3 serà igual a 2,5.  
K4 és un coeficient que depén de la qualitat ambiental del medi receptor, sent en aquest cas 1 per ser un abocament en zona de categoria III (séquia de reg).  
Volum és el volum anual d'abocament autoritzat expressat en m³, sent en aquest cas 1.100 m³.  
Preu bàsic és el preu per m³ d'abocament, sent en aquest cas 0,03378- per ser un abocament d'aigua residual industrial.  
  
\* \* \* \* \* \* \* \* \*  
D'acord amb allò anteriorment exposat, s'ha calculat l'import anual del cànon de control d'abocament que el beneficiari d'aquesta autorització està obligat a pagar a la Confederació Hidrogràfica del Xúquer i que puja a cent vint-i-nou euros amb vint-i-un cèntims (129,21?).  
Durant els períodes de temps en què l'abocament d'aigües residuals industrials efectuat supere els límits d'abocament establits en l'apartat 4.2 d'aquestes condicions, s'aplicarà el coeficient d'augment corresponent a un tractament no adequat (K3 = 2,5).  
El cànon de control d'abocaments es meritarà el 31 de desembre, coincidint el període impositiu amb un any natural, excepte l'exercici en què es produïsca l'autorització de l'abocament o el seu cessament, cas en el qual es calcularà el cànon proporcionalment al nombre de dies de vigència de l'autorització en relació amb el total de l'any.  
Durant el primer trimestre de cada any natural, es liquidarà el cànon corresponent a l'any anterior.  
Onze: causes de revisió, revocació i caducitat  
11.1. Revisió  
D'acord amb els articles 261 i 262 del Reial decret 606/2003, de 23 de maig, l'organisme de conca podrà revisar les autoritzacions d'abocament en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el seu volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament a fi de garantir els objectius de qualitat, d'acord amb el que preveu l'article 104 del Text refós de la llei d'aigües.  
Així mateix, mitjançant una resolució motivada i després d'audiència prèvia als interessats, l'organisme de conca acordarà la modificació de les condicions que resulte pertinent per causa de la revisió practicada d'acord amb allò especificat en els supòsits a, b i c esmentats.  
La modificació de les condicions no donarà lloc a indemnització.  
11.2. Revocació  
Podran ser causa de revocació els casos d'incompliment d'alguna de les condicions d'aquesta autorització.  
Les revocacions no donaran dret a indemnització, de conformitat amb l'article 105 del Text refós de la llei d'aigües.  
11.3. Caducitat  
Seran causes de caducitat d'aquesta autorització d'abocament l'incompliment reiterat de les seues condicions particulars i les especificades en els articles 263 i següents del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Dotze: altres condicions  
1. La inspecció i la vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer. El titular de l'abocament ha de prestar, en tot moment, l'ajuda corresponent al personal autoritzat per aquest organisme per a la presa de dades i qualsevol classe de mostres que, en l'exercici de les seues funcions, s'estimen necessàries i aniran al seu càrrec les remuneracions i despeses que s'originen per aquests conceptes, d'acord amb les disposicions vigents. Si el funcionament de les instal·lacions de depuració no és correcte, es podran imposar les correccions oportunes per a aconseguir una eficient depuració.  
2. Aquesta autorització d'abocament s'atorga sense perjudici de tercer, deixant estalvi el dret de propietat i d'aprofitament dels recursos hidràulics del corrent en què s'aboca com també les condicions sanitàries i de medi ambient de l'entorn natural, etc. El titular de l'autorització té l'obligació d'executar les obres necessàries per a conservar o substituir les servituds existents.  
3. Els llots generats en el tractament hauran de ser extrets periòdicament i eliminats de forma adequada, siga a través de planta de compostatge, on es tractaran adequadament per al seu posterior ús en l'agricultura, d'acord amb allò establit pel Reial decret 1310/1990, siga per la seua retirada a un abocador controlat.  
4. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, que li indicarà prèviament, si s'escau, el nou punt d'abocament. Els costos del canvi del punt d'abocament aniran a càrrec del titular de l'esmentat abocament.  
5. La Confederació Hidrogràfica del Xúquer es reserva el dret a realitzar les anàlisis de control que considere oportunes, les despeses de les quals aniran al seu càrrec quan les característiques de l'efluent residual complisquen les condicions d'aquesta autorització i a càrrec del beneficiari, en cas contrari.  
6. Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica.  
7. Aquesta autorització no suposa ni exclou les que puguen ser necessàries per part d'altres organismes de l'administració central, local o autonòmica de l'obtenció de les quals no queda eximit el beneficiari.  
8. Els terminis operatius fixats en les condicions de l'autorització començaran a partir de la fermesa de la resolució que li serveix de fonament en via administrativa o jurisdiccional, sense que això supose que l'esmentada resolució no siga immediatament executiva i que el beneficiari puga optar pel seu compliment des de l'endemà a la notificació d'aquesta.  
9. Les indicacions a què fan referència aquestes condicions respecte a les entitats col·laboradores s'han d'entendre referides a aquestes fins que no siga suprimit el seu registre especial, d'acord amb el que disposa la disposició transitòria tercera del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Aquest informe s'emet a l'empara de l'article 19 de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, relatiu a l'autorització ambiental integrada, no sent objecte d'aquest el preceptiu informe previst en l'article 25.4 del TRLA (Reial decret legislatiu 1/2001, de 20 de juliol) sobre disponibilitat de recursos hídrics, afecció a llits públics i les seues zones de servitud i policia de interferència en el règim de corrents ni el que preveu l'article 19.2 de la Llei d'ordenació del territori i paisatge de la Generalitat Valenciana.  
4. Protecció del sòl i de les aigües subterrànies  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
  
\* \* \* \* \* \* \* \* \*  
  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 251.848 t/any.  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
5.2. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'haurà de dìsposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, s'ha de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
Així mateix, quan es determine el cessament de l'activitat s'hauran de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent i presentarà prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades i que s'han efectuat tots els controls, mesuraments, anàlisis i comprovacions amb resultat satisfactori que es determinen en l'esmentat projecte, les seues reformes o en les normatives que li siguen aplicables com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 23 de gener de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Nanta, SA disposa d'una planta de fabricació de pinsos compostos per a l'alimentació d'animals de granja, amb una capacitat de producció de 21.000 tones de pinso/mes, sent-ne la producció anual de 251.848 tones.  
El procés de producció comença amb la descàrrega de la matèria primera sòlida (principalment cereals i gra) en dues tremuges amb obertures i de la matèria primera líquida (greix, sagí, melassa, etc) en sitges d'estoc de líquids.  
El buidatge de les sitges de gra es realitza per gravetat i s'omplin les cel·les d'alimentació dels molins. El buidatge de les sitges de farina també es realitza per gravetat i, després de passar per un sedàs que separa les possibles impureses, es descarrega a través d'un distribuïdor revòlver sobre els transportadors d'alimentació de dosificació i sobre les cel·les dels molins.  
Les quatre cel·les alimenten tres molins trituradors de martells, que incorporen grups d'aspiració de motor ventilador i filtres de mànegues per a la separació de la pols.  
La farina mòlta es recull en tres tremuges, que descarreguen en un elevador, en l'eixida del qual s'ha instal·lat un sedàs que descarrega sobre transportadors que reparteixen la farina a totes les cel·les de dosificació.  
Des de les cel·les de dosificació, de forma escalonada, es dosifica sobre la tremuja bàscula la quantitat de producte prèviament seleccionada, com també les quantitat de correctors i complements prèviament seleccionats, en funció de la fórmula que s'ha de realitzar.  
Una vegada realitzada la dosificació, es buida la tremuja bàscula a l'interior de la mescladora, que incorpora un sistema d'aspiració amb filtre de mànegues. Durant l'operació de mescla, s'hi pot agregar greix, melasses o altres productes en forma líquida.  
El producte mesclat passa per un sedàs de producte acabat per a separar les possibles impureses i d'ací es condueix a les cel·les d'alimentació de bàscules ensacadores, premses granuladores i càrrega a granel.  
El sistema de granulació està format per tres circuits independents. La farina entra en la premsa granuladora per mitjà d'un alimentador doble per a la incorporació de vapor. Les calderes que proporcionen el vapor utilitzen gas natural i els gasos de combustió s'emeten a l'atmosfera. Una vegada granulada, la farina es descarrega sobre un refrigerador vertical de tipus cascada. Cada refrigerador incorpora un grup de ciclons per a separar la farina de l'aire de refrigeració i tornar-la per a granular.  
La instal·lació consta principalment de 2 calderes de vapor, 6 granuladors, 3 molins i 1 mescladora.  
L'aigua utilitzada en la instal·lació procedeix d'un pou situat a la mateixa parcel·la, sent el consum d'uns 14.000 m³/any. Es disposa d'autorització per part de la Confederació Hidrogràfica del Xúquer per a l'esmentat consum.  
Les aigües residuals sanitàries es condueixen directament a una estació depuradora instal·lada a la parcel·la, que realitza un tractament de depuració biològic. Aquestes aigües, una vegada tractades, s'aboquen sense contaminants directament a una séquia de reg limítrofa pertanyent a la Séquia de Montcada.  
Les aigües industrials procedeixen de la purga de les calderes. A causa de la concentració de sals dissoltes en l'aigua de purga, es produeix una elevació del pH. Per a poder complir les normes d'abocament, l'empresa ha instal·lat un sistema d'addició d'aigua de subministrament (aigua del pou propi) que fa disminuir el pH de l'abocament i aquestes aigües s'aboquen directament sense cap contaminant a la séquia de reg limítrofa pertanyent a la Séquia de Montcada.  
Les aigües pluvials no tenen punt d'abocament exacte i s'evacuen a través de baixants de les canaletes de les cobertes, que desemboquen en el paviment asfàltic del recinte de la fàbrica. Aquest està dotat d'un lleuger pendent cap als laterals. Perimetralment hi ha una xarxa de séquies de reg dels camps agrícoles limítrofs que recullen aquestes aigües de pluja i actuen com a sistema de desaigüe natural en cas de pluja.  
Els residus generats són retirats per gestors autoritzats.